CELEX: C2004/262/94
Language: et
Date: 2004-10-23 00:00:00
Title: Kohtuasi T-329/04: Viasat Broadcasting UK Ltd 2. augusti 2004. aasta hagi Euroopa Ühenduste Komisjon vastu

23.10.2004   
            
            
               ET
            
            
               Euroopa Liidu Teataja
            
            
               C 262/50
            
         Viasat Broadcasting UK Ltd 2. augusti 2004. aasta hagi Euroopa Ühenduste Komisjon vastu
   (Kohtuasi T-329/04)
   (2004/C 262/94)
   Kohtumenetluse keel: taani
   Viasat Broadcasting UK Ltd, asukoht West Drayton (Suurbritannia), esitas 2. augustil 2004 Euroopa Ühenduste Esimese Astme Kohtusse hagi Euroopa Ühenduste Komisjon vastu. Hageja esindaja on advokaat Simon Evers Hjelmborg.
   Hageja palub esimese astme kohtul:
   
               —
            
            
               tühistada komisjoni 19. mai 2004. aasta otsuse C 2/2003 (endine NN 22/2002), mis puudutab riigiabi seoses Taani poolt TV2/Danmark A/S'i kasuks võetud meetmeid, artikkel 1 selles osas, milles abi tunnistatakse EÜ asutamislepingu artikli 86 lõike 2 alusel ühisturuga sobivaks;
            
         
               —
            
            
               jätta kohtukulud komisjon kanda.
            
         Õiguslikud alused ja peamised argumendid
   Vaidlustatud otsusega luges komisjon ühisturuga kokkusobivaks riigiabiks TV2/DANMARK A/S'ile litsentsitasuna ja teatud muude meetmetena 1995-2002 antud abi, v.a 628,2 miljoni Taani krooni ulatuses, mis komisjoni arvates kujutab ebaseaduslikku riigiabi, mille Taani Kuningriik peab TV2/DANMARK A/S'ilt tagasi nõudma. Hageja taotleb otsuse selle osa tühistamist, millega komisjon tunnistas osa abist ühisturuga kokkusobivaks.
   Hageja väidab, et komisjoni hinnang on ebaõige küsimuses, kas TV2/DANMARK A/S'i avaliku teenuse pakkuja kohustused on piisavalt täpselt määratletud, kuna komisjon leidis, et kõik TV2/DANMARK A/S'i saated kuuluvad avalike teenuste osutamise kohustuse alla. Just nimelt see teeb raskeks otsustamise, kas Taani Kuningriik on järginud ja järgib edaspidi ühenduse konkurentsireegleid, eriti EÜ asutamislepingu artikli 87 lõiget 1, koostoimes EÜ asutamislepingu artikli 82 lõikega 2.
   Hageja lisab, et komisjoni meetod hindamaks, kas EÜ asutamislepingu artikli 87 lõike 1 mõttes tuvastatud abi on EÜ asutamislepingu artikli 82 lõike 1 kohaselt ühisturuga kokkusobiv, on ebaõige, kuna meetod ei võta EÜ asutamislepingu artikli 87 lõiget 1 rikkudes arvesse kaudset (horisontaalset) riigiabi (ristsubsideerimine):
   
               —
            
            
               kuna TV2/DANMARK A/S'i konkurentsivastane käitumine reklaamimüügi turul ei saa EÜ asutamislepingu artikli 86 lõike 2 kohaselt olla vajalik TV2/DANMARK A/S'i avalike teenuste osutamise kohustuse täitmiseks, siis EÜ asutamislepingu artikli 87 lõige 1 kohaldub täielikult TV2/DANMARK A/S'i käitumisele kaubaturul;
            
         
               —
            
            
               kuna komisjon hindas ainult, kas riigilt saadud võimalikku üleliigset hüvitust (otsene vertikaalne ja keelatud riigiabi) anti ärilise tegevuse toetamiseks, mitte aga seda, kas riigilt saadud hüvitus (otsene vertikaalne ja lubatud riigiabi) anti selleks, et saada majanduslikku eelist ärilises tegevuses, mis kahjustab konkurentsi;
            
         
               —
            
            
               kuna käesoleval juhtumil ei saa kasutada komisjoni kasutatud “stand alone” testi, kuna see põhineb TV2/DANMARK A/S'i konkurentide kulude (TV2/DANMARK A/S'i enda kulude asemel) ja TV2/DANMARK A/S'i ärilisest tegevusest saadava sissetuleku võrdlemisele, millega jäetakse tähelepanuta võimalikud erinevused tõhususe tasemes, mille tulemusel ei näita test täielikult, kas TV2/DANMARK A/S'i äriline tegevus on ristsubsideerimise arvelt saanud konkurentsi kahjustavat majanduslikku eelist;
            
         
               —
            
            
               kuna käesoleva juhtumi puhul ei saa kasutada ka hinna testi, mida komisjon kasutas.